**Blue Lacy**, myös *lacy dog*, on amerikkalainen työkoirarotu. Se jalostettiin Teksasissa 1800-luvun puolivälissä, ja on ainoa teksasilainen koirarotu. Teksasin senaatti rekisteröi lacyn ensi kerran vuonna 2001. Senaatin päätöksessä nro. 436 77. lainsäädäntöelin kunnioitti lacyä "todellisena teksasilaisrotuna". Kesäkuussa 2005 blue lacystä tuli Teksasin virallinen osavaltiorotu.

Ulkonäkö
--------

Lacy on vahva, nopea ja kevytrakenteinen. Paino on suhteessa säkäkorkeuteen. Säkäkorkeus on 46–53 cm. National Lacy Dog Associationin mukaan koiran painon tulisi olla säkäkorkeudesta ja työkunnosta riippuen nartuilla 11–20 kg ja uroksilla 16–23 kg. Teksasin senaatin vuonna 2005 asettama rotumääritelmä poikkeaa muista: säkäkorkeus 46–63 cm ja paino 14–23 kg.

### Karvapeite

Karvapeitteen tulee olla lyhyt, sileä ja tiheä. Äärimmäisen pitkä tai karkea karva on hylkäävä virhe. Lacy tarvitsee vain vähäistä harjausta.*lähde?*

### Väri

Vaikka rotua yleensä kutsutaan blue lacyksi, rodussa hyväksytään kolme väritystä. Sininen voi olla mikä tahansa harmaan sävy vaaleanhopeasta tummaan hiileen. Punainen vaihtelee kermanvaaleasta ruosteenpunaiseen. Tricolorilla on sininen pohjaväri ja punaiset merkit. Sinisiä merkkejä ei hyväksytä punaisilla koirilla. Valkoista pitäisi esiintyä rinnassa ja voi ulottua leuasta nivusiin. Valkoista pitäisi myös olla yhdessä tai useammassa käpälässä. Äärimmäinen valkoisuus on epätoivottavaa ja merkit kasvoissa tai keskilinjan yläpuolella ovat hylkääviä virheitä. Silmät ovat terävät ja valppaat, ja niiden väri vaihtelee kirkkaankeltaisesta syvänruskeaan.

* sininensininen
* punainenpunainen
* tricolortricolor

Luonne ja käyttäytyminen
------------------------

Lacy on peloton, energinen, kovaluonteinen ja työlleen omistautunut. Se on lisäksi älykäs, kiihkeä, aktiivinen ja valpas. Koska se jalostettiin sekä metsästys- että paimenkoiraksi, sillä on voimakas vietti sekä suurriistan metsästämiseen että karjan ohjailuun. Lacy on luontaisesti suojeleva ja voi olla vieraita kohtaan varautunut. Nuorella koiralla voi olla liikaa energiaa ja viettiä ollakseen pienten lasten kanssa. Rotu on helppo kouluttaa, sillä se oppii uudet taidot nopeasti.*lähde?* Lapsia kohtaan lacy on erittäin ystävällinen ja lempeä.

Lacy on työkoira ja tarvitsee siksi tekemistä. Rodulle erityisen hyvin soveltuvia töitä ovat muun muassa karjan ja siipikarjan paimennus, verijälki (tai haavoittuneen riistan jäljestys), riistan puuhun ajaminen ja villisian metsästys. Näiden perinteisten töiden lisäksi rodulle sopivat myös agilityn kaltaiset urheilulliset lajit, joissa tarvitaan älykkyyttä, innokkuutta, nopeutta ja ketteryyttä. Koiran paimenvaistoa ja koulutettavuutta voidaan arvioida paimennuskokeissa. Paimenvaistoiset lacyt voidaan kouluttaa kilpaileviksi karjakoiriksi. Yhden blue lacyn sanotaan vastaavan viittä cowboytä, joten se on erittäin tehokas karjan ohjailussa. Se kykenee työskentelemään kaikkein pahantuulisimman ja yhteistyöhaluttomimmankin karjan kanssa.

Alkuperä
--------

Lacy nimettiin Lacyn veljesten Frank, George, Erwin ja Harry mukaan, jotka vuonna 1858 muuttivat Kentuckystä Teksasiin ja asettuivat Burnetin piirikuntaan. Kantakoira oli Lacyn perheen mukaan englanninpaimenkoiran (tai kojootin), englanninvinttikoiran ja suden risteytys. Toisen teorian mukaan jalostukseen käytettiin englanninvinttikoiraa, ajokoiraa, karjakoiraa ja kojoottia - Desmond Morriksen mukaan kojoottia kuitenkaan tuskin oikeasti käytettiin, vaan sen sijaan olisi käytetty jonkinlaista villikoiraa. Lisäksi rodun sanotaan olevan sukua catahoulanleopardikoiralle. Veljekset jalostivat koiran luonnollisia paimenvaistoja jotta se voisi paimentaa perheen vapaana kulkevien karjuja.

Noin vuosisadan ajan lacy oli erittäin arvokas apu karjatiloilla, mutta paimennuksen uudistuessa se alkoi nopeasti harvinaistua. Se oli vaarassa kuolla sukupuuttoon. 1970-luvulla H.C. Wilkes aloitti projektin rodun pelastamiseksi ja onnistuikin siinä. Nykyisin sille on olemassa *Lacy Game Dog Registry*, joka vastaa sen rekisteröinnistä.

15. maaliskuuta 2005 Teksasin osavaltion 79:ssä lainsäädännössä edustaja Joaquin Castro esitti blue lacya Teksasin osavaltiokoiraksi. Teksasin edustajainhuone hyväksyi esityksen numerolla 108 15. maaliskuuta 2005 ja senaatti kymmenen päivää myöhemmin. 18. kesäkuuta samana vuonna kuvernööri Rick Perry allekirjoitti säädöksen, ja blue lacysta tuli Teksasin virallinen osavaltionkoirarotu. Jukka Autio toi ensimmäiset kolme blue lacyä suomeen talvella 2014. Maassamme on myös syntynyt ainakin yksi pentue.

Terveys
-------

Blue lacy on hyvin terve rotu. Koska sitä jalostettiin sukupolvien ajan viljelijöiden ja metsästäjien tarpeiden mukaiseksi, se on tarpeeksi vankka pärjätäkseen vaikeassa maastossa ja vaikeissa työskentelyolosuhteissa. Iho-ongelmia ja ruoka-allergioita voi esiintyä. Diluutioalopeciaa esiintyy harvinaisena.

Katso myös
----------

* Cur

Lähteet
-------

1. 1 2 3  The Official Lacy Dog Standard *LacyBreed.com*. National Lacy Dog Association. Viitattu 15. maaliskuuta 2009.
2. 1 2 3 4 5  State of Texas, House Concurrent Resolution No. 108, viitattu Texas State Dog Breed *NetState*. NState LLC. Viitattu 15. maaliskuuta 2009.
3. 1 2 3 4 5 6  Morris, Desmond. *Dogs - The Ultimate Dictionary of Over 1000 Dog Breeds*, s. 478. Trafalgar Square, 2008: North Pomfret, Vermont.
4. ↑  Lacys at Julkaisu: Herding Cattle *Julkaisuing Lacys: Official Blog of True Julkaisuing Lacy Dogs*.  July 1, 2009. National Lacy Dog Association. Viitattu 8. heinäkuuta 2009.
5. ↑  Lacys at Julkaisu: Blood Tracking *Julkaisuing Lacys*.  November 29, 2008. *op. cit.*. Viitattu 15. maaliskuuta 2009.
6. ↑  Lacys at Julkaisu: Trap Line Dogs *Julkaisuing Lacys*.  8.12.2008. *op. cit.*. Viitattu 15. maaliskuuta 2009.
7. ↑  Lacys at Julkaisu: Hog Hunting with Dogs *Julkaisuing Lacys*.  November 21, 2008. *op. cit.*. Viitattu 15. maaliskuuta 2009.
8. ↑  Lacys at Julkaisu *NationalLacyDog.org*. National Lacy Dog Association. Viitattu 8. heinäkuuta 2009. [vanhentunut linkki]
9. ↑   *{{{title}}}*.
10. ↑  Texas Blue Lacys are the Official State Dog of Texas *LacyDog.com*. Texas Lacy Game Dog Association. Viitattu 15. maaliskuuta 2009.
11. ↑  Harris, Sam E.: Hog Dogs! Llano County, Texas, Ranchmen, Who Profit From Wild Range Hogs, Depend on Acorns and their Hog Dogs *NationalLacyDog.org*.  Tammi/helmikuu 1956. *op. cit.*. Viitattu 15. maaliskuuta 2009.
12. ↑  Texas Blue Lacy. SnowWhite American Bulldogs. Haettu 11.6.2021.
13. ↑  Texas Blue Lacy pennut. SnowWhite American Bulldogs. Haettu 11.6.2021.
14. ↑  Hair Loss and Color Dilution Alopecia in Blue Lacys *Julkaisuing Lacys*.  February 4, 2009. *op. cit.*. Viitattu 10. toukokuuta 2010.

Aiheesta muualla
----------------

* National Lacy Dog Association
* Lacy Game Dog Registry (Arkistoitu – Internet Archive)
* Texas Lacy Game Dog Association